SET เปิดรอบบ่ายพุ่งกว่า 10 จุด!
SET เปิดตลาดช่วงบ่ายพุ่งกว่า 10 จุด PTT วื้อขายสูงสุด 1.12 พันลบ.
31 ส.ค. 2558

ผู้สื่อข่าวรายงานว่าตลาดหุ้นไทยดัชนี SET เปิดตลาดช่วงบ่าย ณ เวลา 14.39 น. อยู่ที่ 1,376.75 จุด บวก 10.81 จุด หรือ 0.79% สูงสุดที่ 1,377.09 จุด
โดยมีหุ้น PTT อยู่ที่ 269 บาท ไม่เปลี่ยนแปลง ซื้อขายสูงสุด 1.12 พันล้านบาท 
ADVANC อยู่ที่ 237 บวก 7 บาท 3.04% มูลค่าซื้อขาย 930 ล้านบาท
AOT อยู่ที่ 276 บวก 5 บาท 31.85% มูลค่าซื้อขาย 844 ล้านบาท
IFEC อยู่ที่ 9.90 บวก 0.50 บาท 5.32% มูลค่าซื้อขาย 766 ล้านบาท
KTB อยู่ที่ 18.30 บวก 0.30 บาท 1.67% มูลค่าซื้อขาย 731 ล้านบาท
 
นายเทิดศักดิ์ ทวีธีระธรรม ผู้ช่วยกรรมการผู้อำนวยการ บล.เอเซีย พลัส เปิดเผยถึงตลาดหุ้นไทยช่วงบ่ายนี้ (31 ส.ค.) ปรับขึ้นกว่า 10 จุด มองว่าเป็นการรีบาวด์ดีดกลับขึ้นมา แต่คงจะผ่านแนวต้านแถว 1,380-1,390 จุดได้ยาก เพราะใกล้แนวต้าน 1,380 จุด คาดว่าจะมีแรงขายทำกำไรออกมา
ทั้งนี้ ที่ตลาดดีขึ้นส่วนหนึ่งอาจมาจากที่เห็นตลาดจีนเริ่มฟื้น จึงทำให้ตลาดหุ้นอื่นในภูมิภาคเอเชียช่วงบ่ายนี้ดีขึ้นเป็นส่วนใหญ่ ส่วนมาตรการกระตุ้นเศรษฐกิจในประเทศที่จะมีการนำเข้า ครม. พิจารณาในวันพรุ่งนี้ ถ้าทำได้จะเป็นเรื่องดี ซึ่งน่าจะมีส่วนช่วยหนุนตลาดได้เพียงเล็กน้อย พร้อมให้แนวรับ 1,350 จุด